அரச நிறுவனங்களினுள் மோதல் நிலைமைகளை தவிர்த்து சமாதானத்தை நிலைநாட்ட அர்ப்பணிப்புடன் செயற்படுமாறு ஜனாதிபதி மைத்திரிபால சிறிசேன தொழிற்சங்க பிரதிநிதிகளுக்கு கோரிக்கை விடுத்துள்ளார். ்ரீலங்கா சுதந்தர கட்சியின் மற்றும் பொதுஜன முன்னணியின் தொழிற்சங்க பிரதிநிதிகளுடன் இன்று முற்பகல் இடம்பெற்ற சந்திப்பில் கலந்து கொண்டு ஜனாதிபதி இதனை தெரிவித்தார்.கடந்த தினங்களில் அரச நிறுவனங்கள் சிலவற்றினுள் இடம்பெற்ற சம்பவங்களை சுட்டிக்காட்டி ஜனாதிபதி இதனை தெரிவித்துள்ளார். சர்வதேச அளவில் நாட்டிற்கு அவதூறு ஏற்படும் வகையில் சில அரசியல் கட்சிகள் செயற்படுகின்றன. இவ்வாறான நிலைமையில் அனைத்து அரச நிறுவனங்களிலும் சமாதானத்தை நிலைநாட்டி அரசாங்கத்திற்கு ஆதரவு வழங்குமாறு ஜனாதிபதி கோரிக்கை விடுத்தார்.இதற்கமைய, அரச நிறுவனங்களினுள் வன்முறைக்கு இடமளிக்காதிருப்பது தொழிற்சங்க பிரதிநிதிகளின் பொறுப்பாகும் என்றும் ஜனாதிபதி மேலும் தெரிவித்தார்.